paragraph_text: Biminijska cesta (eng. Bimini road), poznata i kao Biminijev zid, podvodna formacija stijena blizu otoka sjevernog Biminija na području Bahama. Sastoji se od pravilno poredanih pravokutnih kamenih blokova koji se prostiru oko 0,8 km u smjeru sjeveroistok-jugozapad. Budući da nalikuje na kamenu strukturu načinjenu ljudskim djelovanjem, nastale su brojne teorije kako se radi o potopljenoj cesti, zidu ili sličnoj umjetno nastalnoj građevini, no za takve tvrdnje nedostaju konkretni dokazi. Dio teorija povezuje tobožnju Biminijsku cestu s legendarnim izgubljenim kontinentom Atlantidom kojeg se smješta na tu lokaciju ili nedaleko od nje.